بزاف ديال دول أمريكا الجنوبية عبرت عن استعدادها باش تترشح لتنظيم كاس العالم 2030. البارح خرج الرئيس الإكوادوري لينين مورينيو بتصريح أكد فيه أنه اقترح على إيفان دوكي رئيس كولومببا، ومارتن فيسكارا، رئيس بيرو باش يتقدموا بتنظيم مشترك. المشكل فين كاين هو أن دول أمريكا الحنوبية، لي كتسمى كونميبول ولات ضاغطة بزاف، بغات تنظم المونديال باي طريقة في 2030، باش تحتفل بالذكرى المئوية للمونديال الاول لي تقام في الأوروغواي 1930. الأرجنتيني والتشيلي والأوروغواي باغيين ينظموا هاد الحدث، وحتا انجلترا وإيرلندا وبلغاريا وصربيا ورومانيا دابا، المغرب واش مازال مطايف على تنظيم لكوب ديموند في 2030، لحقاش ماخرجش حتا بشي بلاغ رسمي حتى الآن. كانت هناك فقط تلميحات بأنه غادي يتقدم بملف مشترك مع إسبانيا والبرتغال، لكن ما كاينش شي حاجة رسمية، مازال ضارب الطم، في الوقت لي إسبانيا والبرتغال مشاو بعيد في الاتفاق ديالهم وسبق ليهم تأكيد ذلك رسميا. 
واش حنا مازالين مطايفين على لكوب ديموند 2030…كونميبول ضاغط والبرتغال وإسبانبا مشاو بعيد